ཀུ་ན་ལའི་རྟོགས་པ་བརྗོད་པ།
སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།
ཀུ་ན་ལའི་རྟོགས་བརྗོད་པ་ལ། འདི་ལྟར་རྒྱལ་པོ་ཨ་ཤོ་ཀའི་ན་ཚོད་གསུམ་གྱི་
ཚད་དུ་གྱུར་པ་ལ། དེ་ན་ཚོད་དང་པོ་ལ་ནི་འདོད་པའི་ཨ་ཤོ་ཀར་གྱུར་ཏོ། །
ན་ཚོད་གཉིས་པ་ལ་ནི་གཏུམ་པའི་ཨ་ཤོ་ཀར་གྱུར་ཏོ། ། གང་གིས་བཙོན་ར་
བཟང་པོ་བྱས་ནས་སྐྱེ་བོ་བྱེ་བའི་སྲོག་བརླག་པར་གྱུར་ཏོ། ། ན་ཚོད་གསུམ་པ་
ལ་ནི་ཆོས་ཀྱི་ཨ་ཤོ་ཀར་གྱུར་ཏེ། གང་གིས་ཆོས་ཀྱི་རྒྱལ་པོ་པ་བརྒྱད་ཁྲི་བཞི་
སྟོང་རབ་ཏུ་གནས་ཤིང་སྤྱན་ཕྱེའོ། །
དེ་ནས་ཉི་མ་དེ་ཉིད་ལ་རྒྱལ་པོ་ཨ་ཤོ་ཀའི་བཙུན་མོ་པདྨ་ཅན་ཞེས་བྱ་བ་ལ་
བུ་བཙས་པ་དང་། དེ་ལས་བུ་གཟུགས་བཟང་བ་མཛེས་པ་ལྟ་ན་སྡུག་པ་དེའི་
མིག་ཤིན་ཏུ་མཛེས་པ་ཞིག་སྐྱེས་སོ། ། དེ་ནས་སྐྱེས་བུ་ཉུག་རུམ་པ་ཞིག་རྒྱལ་
པོའི་ཁབ་དུ་སོང་ཏེ་སྨྲས་པ། ལྷ་ཁྱེད་ལ་སྲས་བལྟམ་གྱིས་དགྱེས་པ་བསྐྱེད་དུ་
གསོལ། རྒྱལ་ པོས་ སྨྲས་ པ། དེད་ ནི་ ང་ ཡིས་ དགའ་ བ་ རྒྱ་ ཆེན་ ཐོབ།
དཔའ་བོའི་རིགས་ཀྱི་སྒྲ་ནི་གྲགས་གྱུར་ཅིང་། ཆོས་ཀྱི་རྒྱལ་སྲིད་རྣམ་པར་
འཕེལ་བ་ན། ། བུ་སྐྱེས་པས་ན་ཆོས་ཀྱི་རྣམ་འཕེལ་འགྱུར། །
དེ་ནས་རྒྱལ་པོ་མྱ་ངན་མེད་དེས་བཙས་སྟོན་བྱ་བར་བརྩམས་ཏེ། གྲོང་
ཁྱེར་པ་ཏ་ལི་པུ་ཏྲ་ཐམས་ཅད་དང་ལྡན་པ་ལེགས་པར་ཆག་ཆག་བཏབ་ཅིང་
ཕྱག་དར་བྱས་ཤིང་སྦྱངས་ཏེ། རྡོ་དང་། གསེག་མ་དང་། གྱོ་མོ་བསལ་
ཤིང་། ཤིང་དང་། སོ་ཕག་དང༌། མི་གཙང་བ་འདམ་རྫབ་དང༌། ཕྱག་
དར་གྱི་ཚོགས་མེད་པར་བྱས་ནས་དར་དང་མེ་ཏོག་གི་ཆུན་འཕྱང་བཏགས་ཏེ།
928

བདུག་སྤོས་ཀྱི་སྣོད་ནས་སྤོས་བཏུལ་ནས་ཁྱིམ་དང་། སྲང་བར་དང་། བཞི་
མདོ་དང༌། སུམ་མདོ་ལ་སོགས་བརྒྱན་པར་བྱས་པ་ནི་འདི་ལྟ་སྟེ། རས་དང་
དར་དང་། བེའུ་རས་དང་། དར་ལྭ་དང་། ཟར་མའི་རས་དང་། གུ་དུ་
ལའི་རས་དང་། རས་ཡུག་ཆེན་ལ་སོགས་པ་བཏགས་པ་དང་། རྔ་ཡབ་དང་།
མཛེས་པའི་གདུ་བུ་དང་། དཔུང་རྒྱན་དང་། དོ་ཤལ་དང་། སེ་མོ་དོ་
དང་། མུ་ཏིག་གི་ཆུན་འཕྱང་དང། དྲིལ་བུ་དང་། ནོར་བུ་ཆུ་ཤེལ་དང་།
མེ་ཤེལ་ལ་སོགས་པ་དང་། ནོར་བུ་ཆེན་པོའི་རྣ་རྒྱན་བཏགས་པ་དང་། བ་
དན་སྔོན་པོ་དང་། སེར་པོ་དང་། དམར་པོ་དང་། དཀར་པོ་དང་། ལེ་
བརྒན་བསྒྲེང་བའི་ཤིང་དང༌། ཁྱིམ་ལ་བཏགས་པ་དང༌། རས་ཀྱི་བླ་རེ་དང་།
དར་གྱི་བླ་རེས་སྤུད་པས་གྲོང་ཁྱེར་པ་ཏ་ལི་པུ་ཏྲ་ཀུན་ནས་དྲི་ཟའི་རྒྱལ་པོའི་
གནས་དང་འདྲ་བར་རྣམ་པར་བཞག་པར་གྱུར་ཏོ། །
པ་ཏ་ལི་པུ་ཏྲ་དང་། པ་ཏ་ལི་པུ་ཏྲའི་ཉེ་འཁོར་ཇི་སྙེད་པར་སིལ་སྙན་གྱི་
སྒྲ་སྒྲོགས་པ་རྣམས་རབ་ཏུ་གནས་པ་ནི་འདི་ལྟ་སྟེ། གར་མཁན་དང་། གར་
སྟོན་པ་དང་། གཏམ་བརྗོད་པ་དང་། བཞད་གད་བྱེད་པ་དང༌། མཛེས་
པར་བྱེད་པ་དང་། གླུ་ལེན་པ་དང་། མིག་འཕྲུལ་མཁན་དང་། མཆོང་པ་
དང་། བུད་མེད་ཀྱི་ཆ་ལུགས་འགེབས་པ་དང་། ཁར་སིལ་དཀྲོལ་བ་དང་།
རྔ་རྐེད་ཉག་རྡུང་བ་དང་། བྱིས་པ་ལྡ་ཚོམས་པ་དང་། སྲང་བར་ན་རྩེ་བ་སྟེ།
དེ་དག་ཐམས་ཅད་སྲང་དང་། སྲང་བར་དང་། བཞི་མདོ་དང་། སུམ་
མདོ་དེ་ཐམས་ཅད་དུ་རང་རང་གི་བྱ་བ་ཐམས་ཅད་ཀྱི་མཛེས་པར་བྱས་སོ།
གྲོང་ཁྱེར་གྱི་སྒོ་བཞིར་ཡང་སྦྱིན་པ་ནི་གཏོང་། བསོད་ནམས་དག་བྱེད་
པ་ནི་འདི་ལྟ་སྟེ། ཟས་འདོད་པ་རྣམས་ལ་ནི་ཟས། གོས་འདོད་པ་རྣམས་ལ་
ནི་གོས། དྲི་དང་། ཕྲེང་བ་དང༌། བྱུག་པ་འདོད་པ་རྣམས་ལ་ནི་དྲི་དང་།
ཕྲེང་བ་དང་། བྱུག་པ། རས་ཟུང་དང་། རས་ཡ་བ་དང་། ཀརྞ་པ་ན་
།
929

འདོད་པ་རྣམས་ལ་ནི།
རས་ཟུང་དང་རས་ཡ་བ་དང་ཀརྞ་པ་ན་སྦྱིན་པར་
གྱིས་ནི་ཉུག་པར་བྱེད་དོ། །
བྱེད་པ་དང་། རབ་ཏུ་དགའ་བའི་རོལ་མོ་རྣམས་བརྡུང་། སྤྱི་བོ་ལ་ཏིལ་མར་
ཞག་གཅིག་ལ་ཇི་ལྟ་བ་བཞིན་དུ་གསུམ་པ་ནས་བདུན་པ་ནས། ཉིན་
ཞག་ཉི་ཤུ་རྩ་གཅིག་གི་བར་དུ་བཙས་སྟོན་རྒྱ་ཆེར་བྱས་ཏེ། པང་ན་འཚོ་བའི་
མ་མ་གཉིས་དང༌། དྲི་མ་འཕྱི་བའི་མ་མ་གཉིས་དང་། ནུ་མ་སྣུན་པའི་མ་མ་
གཉིས་རྩེ་གྲོགས་ཀྱི་མ་མ་གཉིས་ཏེ་མ་མ་བརྒྱད་ལ་གཏད་དོ། ། དེ་ལྟར་གཞོན་
ནུ་དེ་མ་མ་བརྒྱད་པོ་ཐམས་ཅད་ཀྱིས་རང་གི་བྱ་བ་ལེགས་པར་བྱས་པས་ཡོངས་
སུ་བསྐྱངས་ཤིང་། མཁས་པ་དང་ལྡན་པ་རྣམས་ཀྱིས་འོ་མ་དང་། མར་སར་
དང་། ཞོ་དང་། མར་གྱི་སྙིང་པོ་དང༌། སྦྲང་རྩིས་སྐྱེད་པར་བྱེད་པར་རྩོམ་
པར་གྱུར་ཏོ། །
དེ་ནས་རྒྱལ་པོ་ཨ་ཤོ་ཀ་བུ་བལྟ་བར་མངོན་པར་དགའ་བས་སླས་རྣམས་ལ་
གཞོན་ནུ་ཅི་འདྲ་བ་བལྟ་བར་བྱའོ་ཞེས་སྨྲས་སོ། ། དེ་ནས་མ་མ་རྣམས་ཀྱིས་
རྒྱལ་པོ་ལ་བསྟན་པའི་ཕྱིར་ཁྱེར་བ་དང་། མཐོང་ནས་རྒྱལ་པོས་གཞོན་ནུའི་
མིང་ཇི་ལྟར་གདགས་པར་བྱ་ཞེས་བསམས་པ་དང་། གང་གི་ཕྱིར་འདི་ནི་ང
ལ་ཆོས་རབ་ཏུ་ཞུགས་པ་ན་སྐྱེས་པས་ན་དེའི་ཕྱིར་ཆོས་འཕེལ་བ་ཉིད་དུ་མིང་
གདགས་པར་བྱའོ་ཞེས་སྨྲས་ནས། གཞོན་ནུ་རྒྱལ་པོ་ཨ་ཤོ་ཀས་བླངས་སོ། །
དེ་ནས་རྒྱལ་པོས་གཞོན་ནུ་ལ་བལྟས་ནས་དགའ་བཞིན་དུ་སྨྲས་པ། ངའི་བུ་ལ་
མིག་བཟང་ལེགས་སྐྱེས་པ། ཨུཏྤལ་སྔོ་འདྲ་རབ་ཡངས་རྫི་མ་ཅན། གང་
གིས་བཞིན་རྒྱན་མཛེས་པར་བྱས་པ་ནི། ། སྒྲ་གཅན་ཁ་ལས་ཐར་པའི་ཟླ་བ་
འདྲ། ། ཇི་ཙམ་ན་རྒྱལ་པོས་བློན་པོ་རྣམས་ལ་སྨྲས་པ། ཁྱེད་རྣམས་ཀྱིས་
འགའ་ཞིག་ལ་འདི་ལྟ་བུའི་མིག་ཡོད་པ་མཐོང་ངམ། བློན་པོ་རྣམས་ཀྱིས་སྨྲས་
པ། ལྷ་མ་མཐོང་ལགས་སོ། ། དེ་ནས་དེ་ན་གནས་པའི་འཁོར་རྣམས་ལ་དེ་
930

སྐད་རྒྱལ་པོས་སྨྲས་པ་དང་། རིའི་རྒྱལ་པོ་ཁ་བ་ཅན་ན་ལོར་བརྟེན་པའི་བྲམ་
ཟེ་རྣམས་དེ་ཉིད་དུ་ལྷགས་པ་དང་། དེ་རྣམས་ལ་རྒྱལ་པོས་གཞོན་ནུ་བསྟན་
ཏེ། ཁྱེད་རྣམས་ཀྱིས་ཀྱང་འགའ་ཞིག་ལ་འདི་ལྟ་བུའི་མིག་ཡོད་པ་མཐོང་ངམ།
ལྷ་མིར་གྱུར་པ་རྣམས་ལ་ནི་མ་མཐོང་སྟེ། དེ་ལྟ་མོད་ཀྱི་འོན་ཀྱང་ལྷ་རི་འི་རྒྱལ་
པོ་ཁ་བ་ཅན་ན་ཀུ་ན་ལ་ཞེས་བྱ་བའི་བྱ་དེ་ལ་འདི་ལྟ་བུའི་མིག་མཆིས་སོ། །
རི་རྒྱལ་ཁ་བ་ཅན་ནི་བྲག་གི་རྩེ་། མེ་ཏོག་མང་ཞིང་ཆུ་ཕྲན་
ཡང་སྨྲས་པ།
རབ་འབབ་པ། ། དེ་ན་ཀུ་ན་ལ་ཞེས་བྱ་བའི་བྱ། །འདིའི་མིག་དང་རྣམ་པར་
འདྲ་བ་ཡོད། །
དེ་ནས་རྒྱལ་པོས་བྱ་ཀུ་ན་ལ་མྱུར་དུ་ཁྱེར་ལ་ཤོག་ཅིག་ཅེས་སྨྲས་པ་དང་།
དེའི་སྟེང་གི་ས་དཔག་ཚད་ཅིག་ཙམ་དུ་གནོད་སྦྱིན་རྣམས་ཀྱིས་ཐོས་སོ། །འོག་
གི་དཔག་ཚད་གཅིག་ཙམ་དུ་ནི་ཀླུ་རྣམས་ཀྱི་ཐོས་སོ། ། དེ་ནས་གནོད་སྦྱིན་
གྱིས་སྐད་ཅིག་མ་དེ་ཉིད་ལ་བྱ་ཀུ་ན་ལ་ཁྱེར་ཏེ་འོངས་སོ། ། དེ་རྒྱལ་པོས་གཞོན་
ནུ་དང་། ཀུ་ན་ལའི་མིག་ལ་ཤིན་ཏུ་ཡུན་རིང་པར་བརྟགས་ན་ཁྱད་པར་ཅུང་
ཟད་ཀྱང་མ་རྟོགས་སོ། ། དེ་ནས་རྒྱལ་པོས་སྨྲས་པ། ཨེ་མ་ཧོ་གཞོན་ནུ་དང་།
ཀུ་ན་ལའི་མིག་ ཤིན་ ཏུ་འདྲ་བ་ཡིན་པས་ན་གཞོན་ནུ་ལ་མིང་ ཀུ་ན་ལ་ཞེས་་་
གདགས་པར་བྱའོ། །ཡང་སྨྲས་པ། ས་བདག་དེ་ནི་མིག་ལ་རྗེས་དགའ་བས།
དེ་ཚེ་བུ་ལ་ཀུ་ན་ལ་ཞེས་སྨྲས། དེ་ནས་འཕགས་པའི་སེམས་ཅན་རྒྱལ་པོའི་བུ།
དེའི་མིང་ནི་ས་སྟེངས་རབ་ཏུ་གྲགས། །
དེ་ནས་རྒྱ་ཆེར་གཞོན་ནུ་ཆེན་པོར་གྱུར་པའི་བར་དུ་སྟེ། ། དེ་ལ་གསེར་
ཕྲེང་ཅན་ཞེས་བྱ་བའི་བུ་མོ་ཆུང་མའི་དོན་བཀུག་ནས་བྱིན་ཏེ། ཕའི་བཟོའི་
གནས་དང་ལས་ཀྱི་གནས་འདི་ལྟ་སྟེ། གླང་པོ་ཆེའི་གཉར་བཞོན་པ་དང་།
རྟ་ལ་གཞོན་པ་དང་། ཤིང་རྟའི་ཐབས་དང་། མདའ་གཞུའི་ཐབས་དང་།
ལྕགས་ཀྱུས་བསྒྱུར་བའི་ཐབས་དང་། མདའ་བོ་ཆེ་འཕེན་པའི་ཐབས་དང་།
931

ལྕགས་མདའ་འཕེན་པའི་ཐབས་དང་། ཐག་མདུང་འཕེན་པའི་ཐབས་དང་།
མདུན་དུ་བསྣུར་བ་དང་། ཕྱིར་བསྣུར་བ་དང་། བཅད་པ་དང་། དྲལ་བ་
དང་། རྒྱང་ནས་ཕོག་པ་དང་། སྒྲ་གྲགས་པར་ཕོག་པ་དང་། གནད་དུ་
ཕོག་པ་དང་། མི་འཚོར་བར་ཕོག་པ་དང་། ཚབས་ཆེ་བ་དང་། དགས་པ་
དང་། གོམ་སྟངས་ལ་བྱང་བར་གྱུར་ཏོ། །
རྒྱལ་པོ་ཨ་ཤོ་ཀས་དེའི་དོན་དུ་ཁྱིམ་གསུམ་བྱེད་དུ་བཅུག་སྟེ། གཅིག་ནི་
དགུན་གྱིའོ། ། གཉིས་པ་ནི་སོ་ག་ཡིའོ། ། གསུམ་པ་ནི་དབྱར་གྱིའོ། ། དེ་
ལ་རེ་ཞིག་དགུན་གྱི་ནི་གཅིག་ཏུ་དྲོ་བའོ། སོ་ག་ཡི་ནི་གཅིག་ཏུ་བསིལ་བའོ། །
དབྱར་གྱི་ནི་དེ་གཉིས་ཀ་ཡོད་པ་སྟེ། ཤིན་ཏུ་གྲང་བ་ཡང་མ་ཡིན། ཤིན་ཏུ་
དྲོ་བ་ཡང་མ་ཡིན་པའོ། །
ཆུང་མ་རྣམ་པ་ཀ་གསུམ་འཇོག་སྟེ། ཆེ་བ་དང་བར་མ་དང་ཆུང་བའོ། །དེ་
ནས་གཞོན་ནུ་ལྷའི་བུ་མོ་དང་འདྲ་བའི་བུད་མེད་ཀྱི་རབ་མཆོག་རྒོད་པ་དང་
མིག་ཟུར་ངང་སྟེག་པ་དང་། སྒེག་པ་དང་། གར་དང་གླུའི་ཉེ་བར་སྤྱོད་པ་
ལ་མཁས་པ་རྣམས་དང་ལྷན་ཅིག་ཁང་བཟངས་ཀྱི་སྟེང་གི་གཞིར་གཏོགས་པ་ན་
བཙུན་ མོ་ གསེར་ ཕྲེང་ ཅན་ དང་ ལྷན་ ཅིག་ དགའ་ བ་ དང་། རྩེ་ བ་ དང་།
ཡོངས་སུ་སྤྱོད་པ་ནས་ཇི་སྲིད་དུས་གཞན་ཞིག་ན་རྒྱལ་པོ་ཀུ་ན་ལ་དང་ལྷན་ཅིག་
ཁྱིམ་བྱའི་ཀུན་དགའ་ར་བར་སོང་བ་དང་། དེ་ནས་གནས་བརྟན་གྲགས་པ་
མངོན་པར་ཤེས་པ་དྲུག་དང་ལྡན་པ་དེ་མཐོང་ངོ་། ། མཐོང་ནས་ཀྱང་ཀུ་ན་
ལའི་མིག་ནི་ཡུན་རིང་པོར་མི་ཐོགས་པར་འཇིགས་པར་འགྱུར་རོ་སྙམ་ནས་དེས་
རྒྱལ་པོ་ལ་སྨྲས་པ། ཅིའི་ཕྱིར་གཞོན་ནུ་རང་གི་ལས་ལ་མ་སྦྱར། དེ་ནས་རྒྱལ་
པོས་ཀུ་ན་ལ་ལ་སྨྲས་པ། ཀུ་ན་ལ་དགེ་འདུན་གྱི་གནས་བརྟན་ ཇི་ སྐད་
གསུངས་པ་དེ་དྲིས་ཤིག ། དེ་ནས་གཞོན་ནུས་གནས་བརྟན་གྱི་རྐང་པ་གཉིས་
ལ་བཏུད་དེ་སྨྲས་པ། གནས་བརྟན་ཅི་ཞིག་བཀའ་སྩལ་པ། གནས་བརྟན་
932

གྱིས་སྨྲས་པ། ཀུ་ན་ལ་མིག་ནི་མི་རྟག་པའོ། །ཞེས་ཡིད་ལ་གྱིས་ཤིག །ཡང་
སྨྲས་པ། གང་དུ་འགྲོ་མང་རྗེས་སུ་ཆགས་གྱུར་ནས། མི་ཕན་ཐོབ་པའི་ལས་
རྣམས་བྱེད་པ་ཡི། ། མིག་ནི་རབ་གཡོ་སྡུག་བསྔལ་སྟོང་ལྡན་པར། ། རྟག་ཏུ་
སོ་སོར་རྟོག་བྱོས་ཀུ་ན་ལ། དེ་བཞིན་དུ་སློབ་པར་བྱེད་པའི་ཡིད་ལ་བྱེད་པ་
དང་རབ་ཏུ་ལྡན་ཞིང་གཅིག་པུར་མངོན་པར་དགའ་བ་དང་། རབ་ཏུ་ཞི་བ་
ལ་མངོན་པར་དགའ་བར་གྱུར་ཏོ། །དེ་ཡང་རྒྱལ་པོའི་ཕོ་བྲང་གི་གནས་དབེན་
པར་འདུག་ཅིང་། མིག་གི་ཉེས་དམིགས་དང་། སྐྱེ་མཆེད་མི་རྟག་པ་ལ་
སོགས་པའི་རྣམ་པ་་ཡོངས་སུ་རྟོགས་པར་བྱེད་དོ། །
དེ་ནས་རྒྱལ་སྲུངས་མ་ཞེས་བྱ་བའི་བཙུན་མོ་དམ་པས་ཕྱོགས་དེར་ཉེ་བར་
སོང་བ་དང་། དེས་ཀུ་ན་ལ་དེ་གཅིག་པུ་འདུག་པ་མཐོང་ནས། མིག་ལ་རྗེས་
སུ་ཆགས་པས་ལུས་ལ་ཀུན་ཏུ་འཁྱུད་དེ་སྨྲས་པ། ཁྱེད་ཀྱི་ལུས་ལས་ངེས་འབབ་
པའི། །འདོད་ཆགས་མེ་ནི་སྟོངས་ཅན་གྱིས། །ནགས་མེ་སྟོབས་ཅན་གཡོ་བ་
ནི། །མང་པོ་རྣམ་པར་བསྲེགས་པར་གྱུར། །གཞོན་ནུ་བདག་དང་ལྷན་ཅིག་
ཏུ། ། དགའ་བ་རྗེས་སུ་མྱོང་བར་བྱ། ། དེ་ཐོས་པ་དང་ཀུ་ན་ལས་འདོད་
ཆགས་ཡོངས་སུ་སྤང་བར་གྱིས། །དེ་ནས་རྒྱལ་སྲུངས་མས་སྨྲས་པ། །འདིར་
ཉེས་པ་ཅི་ཞིག་མཐོང་། ། གཞན་ཡང་གཞོན་ནུ་རེ་ཞིག་ཉོན་ཅིག ། དཔེར་
ན་ ཉི་ མའི་ གཟི་ བརྗིད་ བསྟེན་པའི་ཚ་བས་གདུངས་ཏེ་ ཆུ་ ནི་འཐུང་ བ་ དང་།
ཇི་ལྟར་ལུས་ནི་ཆུ་ཡིས་ཚིམ་པར་བྱེད་ལ། སྡིག་པ་ཡོད་པར་རིགས་མ་ཡིན།
དེ་བཞིན་འདོད་པའི་མེ་ནི་ཆེན་པོས་ལྷག་པར་ཤིན་ཏུ་གདུངས་པར་གྱུར་པ་ན།
ལུས་ལ་རེག་པའི་ཆུའི་དགའ་བ་དེ་ལས་ཆོས་མིན་ཅི་ཞིག་འབྱུང༌། ། ཀུ་ན་ལས་
སྨྲས་པ། ངའི་གྲགས་པར་མི་འགྱུར་མཆོག་ཏུ་བརྙས་ཤིང་ཕྱི་ནས་རྗེས་སུ་་
འགྱོད་པར་འགྱུར། ངའི་ཀུན་ཏུ་སྤྱོད་པར་མི་འགྱུར་དེ་བཞིན་རིགས་ཉམས་
པ་ཡང་ཉིད་དུ་འགྱུར། འཕགས་པ་ཉིད་དུ་མི་འགྱུར་བཀྲེན་འགྱུར་ངན་པར་
933

ཚིག་གིས་ཆད་པ་བཅད་པར་འགྱུར། སྤྱོས་པས་འགྱུར་གྱི་གྲགས་པར་མི་་་
འགྱུར་ཆོས་ཀྱང་མི་སྣང་ཉིད་དུ་འགྱུར་བའོ། ། རྒྱལ་སྲུངས་མས་སྨྲས་པ། ཀུ་
ན་ལ་དེ་ལྟར་ཡིན་མོད་ཀྱི་གང་ཁྱེད་འཇིགས་པར་འགྱུར་བ་འདི་འགའ་ཞིག་གི་
མཐོང་ནས་གྲགས་པར་འགྱུར་བ་མ་ཡིན་ཏེ།
དེ་ཡང་རྣམ་པར་དབེན་ཞིང་
ཞིང་མིའི་འདུ་བ་དང་བྲལ་བའི་ཕྱིར་རོ། །ཡང་སྨྲས་པ། ཡུ་བུའི་མཐོང་ནས་
སྨྲ་བ་ནི། ། བུད་མེད་དག་གམ་སླས་རྣམས་ཀྱང༌། །གང་ཡང་ཡོད་པ་མ་ཡིན་
ཏེ། །དེ་བས་བདག་གི་ཚིག་ཉོན་ཅིག ། འདོད་དང་བཅས་པའི་བུད་མེད་ནི། །
དབེན་པར་ཡོངས་སུ་སྤོང་བྱེད་ན། ། དེ་ཡི་ཚབ་ཆེན་འཇིག་འགྱུར་ཞེས།
ཐོས་ པ་ལས་གྲགས་ཐོས་ སམ་ ཅི། ། གཟུགས་ཀྱི་རྗེས་སུ་མཐུན་པ་ཡི། །
སྦྱིན་གནས་སྡིག་མེད་མཐོང་ནས་ནི། ། དེར་གང་ལེགས་པའི་མདངས་རྣམས་
དང་། ། ན་ཚོད་དང་ནི་འདྲ་བར་གྱིས། ། ཀུ་ན་ལས་སྨྲས་པ། གང་ཁྱོད་
ཀྱིས་འདི་ན་གནས་ཀྱང་མི་མཐོང་ཞེས་སྨྲས་ན། །དེ་རེ་ཞིག་ཉོན་ཅིག །འདི་
ནི་གཟི་བརྗིད་འབར་བའི་ཤིང་ལ་གནས་པའི་མེ་ལྷས་བདག་ནི་ མཐོང་གྱུར་་
ལ། །ཚངས་པས་མཐོང་ཞིང་བརྒྱ་བྱིན་དག་དང་ཆུ་ལྷ་ཟླ་བ་གཤིན་རྗེ་དག་
གིས་མཐོང་། ། གཞན་ཡང་གཞལ་ཡས་ཁང་པ་མཆོག་ན་གནས་པ་གཞན་གྱིས་
ངེས་པར་མཐོང་འགྱུར་ན། །བྱིས་པ་ཁྱེད་ཀྱིས་བདག་དང་གཉེན་གྱིས་སྐྱེ་བོ་མི་
མཐོང་རང་ཡང་མཐོང་མ་གྱུར། །མི་ནི་གང་ཞིག་དབེན་པར་མེར་འཇུག་བྱེད་
ན་དེ་ཅི་མེ་ཡིས་མི་ཚིག་གམ། ། གང་ཞིག་དྲེགས་པས་འབྲས་བུ་དངར་ལྟར་
དུག་ཟད་དེ་ནི་ཉམས་པར་མི་འགྱུར་རམ། ། མི་ནི་གང་ཞིག་བྲང་འགྲོ་གདུག་
པས་ཟིན་པ་དེ་ནི་གནོད་པར་མི་འགྱུར་རམ། ། མི་ནི་གང་ཞིག་དབེན་པར་
གཏོགས་པར་སྡིག་བྱས་གོས་པར་མི་འགྱུར་དེ་མི་སྲིད། །
དེ་ནས་རྒྱལ་སྲུངས་མས་སྨྲས་པ། །གཞོན་ནུ་རེ་ཞིག་ཁྱོད་དེ་ལྟ་བུར་ཞེན་
པས་གནས་པར་མ་བྱེད་ཅིག